

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 กุมภาพันธ์ ๒๕๖๕

เรื่อง ขอความร่วมมือติดตามการบันทึกข้อมูลการจ่ายเงินอุดหนุนนักเรียนทุนเสมอภาคย้อนหลัง ครั้งที่ ๔

เรียน ผู้ว่าราชการจังหวัด (ตามบัญชีแนบท้าย)

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๒๘๖๑ ลงวันที่ ๑ ธันวาคม ๒๕๖๔

 ๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๒๒๘๓ ลงวันที่ ๖ ตุลาคม ๒๕๖๔

 ๓. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๗๒๑ ลงวันที่ ๑๐ สิงหาคม ๒๕๖๔

 ๔. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๑๗๔ ลงวันที่ ๘ มิถุนายน ๒๕๖๔

 สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๕๓๒/๒๕๖๕

ลงวันที่ ๑๑ กุมภาพันธ์ ๒๕๖๕ จำนวน 1 ชุด

ตามที่ กรมส่งเสริมการปกครองท้องถิ่น ได้ขอความร่วมมือจังหวัดแจ้งองค์กรปกครองส่วนท้องถิ่น ดำเนินการบันทึกข้อมูลตามแนวทางการบันทึกข้อมูลการจ่ายเงินอุดหนุนนักเรียนทุนเสมอภาคย้อนหลัง และได้แจ้งปฏิทินการบันทึกใบสำคัญรับเงิน (กสศ.๐๖), แบบรายงานการจัดสรรเงินอุดหนุนแบบมีเงื่อนไข ภาคเรียนที่ ๑/๒๕๖๔ และแบบรายงานการใช้จ่ายเงินของสถานศึกษา (ก.๐๐๒) ให้สถานศึกษาทราบ และดำเนินการบันทึกข้อมูลผ่านระบบ dla.thaieduforall.org ระหว่างวันที่ ๑ พฤศจิกายน ๒๕๖๔ - ๓๑ มกราคม ๒๕๖๕ นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา เนื่องจากมีสถานศึกษาที่ยังไม่ดำเนินการตามระยะเวลาที่กำหนด จำนวน ๖๒ โรงเรียน และเพื่อให้การติดตามสถานศึกษาดำเนินการเป็นไปตามคู่มือปฏิบัติงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข จึงได้ขยายระยะเวลาการบันทึกข้อมูลย้อนหลังให้แก่สถานศึกษาเป็นครั้งที่ ๔ ขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

 ๑. ตรวจสอบรายชื่อสถานศึกษา (ข้อมูล ณ วันที่ ๒๘ มกราคม ๒๕๖๕) ที่ยังไม่ได้ดำเนินการจัดทำใบสำคัญรับเงิน (กสศ.๐๖), แบบรายงานการจัดสรรเงินอุดหนุนแบบมีเงื่อนไข ภาคเรียนที่ ๑/๒๕๖๔ และแบบรายงานการใช้จ่ายเงินของสถานศึกษา (ก.๐๐๒)

 ๒. แจ้งปฏิทินการบันทึกใบสำคัญรับเงิน (กสศ.๐๖), แบบรายงานการจัดสรรเงินอุดหนุนแบบมีเงื่อนไข ภาคเรียนที่ ๑/๒๕๖๔ และแบบรายงานการใช้จ่ายเงินของสถานศึกษา (ก.๐๐๒) ให้สถานศึกษาทราบ และดำเนินการบันทึกข้อมูลผ่านระบบ dla.thaieduforall.org ระหว่างวันที่ ๑ กุมภาพันธ์ – ๓๐ เมษายน ๒๕๖๕

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

พิมพ์/ทาน............................

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔